TW #19

หลังจากชิมนู่นชิมนี่จุ๊บจิ๊บไปหลายร้าน ก็เดินย่อยดูนู่นนี่นั่นแถว Ximen 

เดินไปเดินมา ผ่านร้านนี้คนเต็มร้านเลยค่ะ แถมมีเมนูภาษาอังกฤษพร้อมรูปประกอบ น่าสนใจๆ ชาวคณะเลยตัดสินใจเข้าไปลองกันค่ะ

ลองสั่ง 

■ Braised Pork Rice (ไซส์ใหญ่ 45 ntd) 

เหมือนข้าวราดหมูสับในน้ำพะโล้ค่ะ อร่อยมากๆ ข้าวนุ่มๆ หมูสับกับน้ำพะโล้รสชาติหวานเค็ม อร่อยกำลังดีเลยค่ะ

■ Oyster Omelet (60 ntd)

หอยทอดนั่นเองค่ะ จานนี้เฉยๆ นะ แป้งไม่กรอบ ออกนิ่มๆ ยืดๆ เกือบเข้าขั้นออส่วน น้ำราดรสหวาน แต่ตักซอสพริกมาทานด้วยกันก็อร่อยขึ้นค่ะ

■ Meatball Noodle Soup (50 ntd)

สามารถเลือกเส้นได้ ก็เลือกเส้นหมี่ค่ะ น้ำซุปรสชาติดีค่ะ ลูกชิ้นลูกใหญ่ รสชาติออกแป้งๆ

■ ผัดผัก (30 ntd)

จานนี้โอเคค่ะ ออกจืดนิดนึง แต่ทานกับข้าวหมูพะโล้ อร่อยเข้ากันมากค่ะ